গ্লুয়ন শব্দটি ইংরেজি গ্লু (Glue) হতে নেওয়া , যার বাংলা অর্থ আঠা । গ্লুয়ন হচ্ছে তিন ধরনের গেজ বোসনের মধ্যে একটি । এর স্পিন বা ঘূর্ণন সংখ্যা ১ এবং একে ইংরেজি অক্ষর ‘g’ দ্বারা প্রকাশ করা হয় । ধারণা করা হয় যে গ্লুয়ন হচ্ছে সবল নিউক্লিয় বলের পরিবাহী কণা , এর সাথে তুলনা করা যায় তড়িচচুম্বিকীয় বলের পরিবাহী কণা ফোটনের সাথে । ফোটনের মত গ্লুয়নেও ভরবিহীন কণা । গ্লুয়ন হচ্ছে ভেক্টর গেজ বোসন । যদিও এখন পর্যন্ত পরীক্ষাগারে গ্লুয়ন দেখা সম্ভব হয়নি তবে বিজ্ঞানীরা কোয়ার্ক-গ্লুয়নের প্লাজমা (সুপ) দেখতে সমর্থন হয়েছেন । আমি আগেই বলেছি যে দুই বা ততোধিক কোয়ার্ক রঙিন শক্তির মাধ্যমে আবদ্ধ থাকে এবং এই সময়ে কোয়ার্করা রঙিন গ্লুয়ন আদান-প্রদান করে এবং এর ফলে সবল নিউক্লিয় মিথস্ক্রিয়া সংঘঠিত হয় । গ্লুয়নকে রঙ ও প্রতিরঙের সমাহার বলে মনে করা হয় । গ্রুপ তত্ত্ব অনুযায়ী গ্লুয়ন থাকার সম্ভাবনা ৩*৩=৯ টি কিন্তু এর মধ্যে ১টি হচ্ছে গুরুত্বহীন । তাই বিজ্ঞানীরা ৮টি গ্লুয়নের অস্তিত্ব মেনে নেয় । এরা ‘রঙ চার্জ’ বহন করে অর্থাৎ ফোটনের মত চার্জহীন নয় ।